Janne Teller

Janne Teller (født 8. april 1964) er dansk forfatter og essayist med østrigsk/tysk familiebaggrund.

Hun har bl.a. skrevet romanerne Kom (2008), Kattens tramp (2004), Odins ø (1999) samt den ny-klassiske ungdomsroman Intet (2000). Hun omskriver sin pas-bog, Hvis der var krig i Norden, (War, what if), til hvert land den udgives i. 

Hendes litteratur er i dag oversat til mange sprog og udgivet vidt omkring i verden bl.a i England, Tyskland, Frankrig, Italien, Spanien, Sverige, Ungarn, USA, Mexico, Latinamerika, Colombia, Chile, Japan, Kina, Korea og Tyrkiet . 

Hun er oprindeligt uddannet cand.polit. og har tidligere arbejdet for både FN og EU med humanitære og fredsskabende opgaver mange steder i verden, særligt i Afrika. Hun er p.t. bosiddende i Danmark.

I flere år var hun medlem af bestyrelsen af Danske skønlitterære Forfattere (DsF), Dansk PEN, såvel som af redaktionskomiteen af det danske Lettre Internationale. Fra 2014 sidder hun i jurien for den tyske litteratur fredspris.

Litteratur 

Janne Teller udgav sin første novelle i Berlingske Tidende, da hun var 14 år gammel.
Janne Tellers litteratur, der hovedsagligt består af romaner og essays, cirkler altid omkring eksistentielle og etiske spørgsmål i livet – og foranlediger ofte intens debat.

Debuten som forfatter skete i 1999 med den nutidige nordiske saga Odins ø, om tro og tvivl, om politisk og religiøs ekstremisme. Hun har siden bl.a. udgivet romanerne Kattens tramp (Gyldendal, 2004) om europæisk identitet og betydningen af historie i krig og kærlighed, samt Kom (Gyldendal, 2008) om etik i kunsten og vores moderne tilværelse, fortællingen Afrikanske veje, (Brøndums forlag, 2013) samt novellesamlingen Alt (Dansklærerforeningen, 2013). Hendes seneste bog er essaysamlingen At gå nøgen - 21 essays om kunst, fremmedhed og forsøget på at være menneske  (Politikens Forlag, 2018).

Hun har også skrevet bøger for unge: Den eksistentielle Intet (Dansklærerforeningens Forlag, 2000), om en gruppe unges desperate forsøg på at finde en mening med livet, der først blev mødt med stor modstand, men i dag er en international bestseller, der allerede regnes for en nyklassiker, belønnet med mange priser, heriblandt den amerikanske Michael L. Printz Honor Award (2011). Intet opera produceret af London Royal Opera og Glyndebourne i England 2016, og opsat bl.a. i Aarhus . Det fiktive essay om flygtningetilværelsen, Hvis der var krig i Norden (Dansklærerforeningens Forlag, 2004) er udgivet i form af et pas.

Janne Teller har modtaget en række litterære legater og priser, bl.a. Statens Kuntsfonds treårige arbejdslegat (2002), Kulturministeriets Børnebogspris 2001, den fransksprogede Le Prix Libbylit 2008, samt den amerikanske Michael L.Printz Honor Award (2011). I 2012 modtog hun Teskedsordnen antifanatisme pris, (Sverige) for 'Om det var krig i Norden', i 2013 Peter Pan Prisen, Sølvstjernerne, (Sverige) og I 2014 modtog hun Drassows Fredslegat (Danmark). 

Hendes essays dækker generelt eksistentielle og etiske perspektiver af den moderne tilværelse, og inkluderer: Tak skæbnen for historiens byrde, (FAZ Tyskland og Politiken, 2016), Det menneskelige kompas: Når ekstremisme bliver den magnetiske nordpol, (Institute of Art & Ideas, UK, og Information 2016). Mellem linjerne, (Lettre International, Tyskland 2012), Europa, hvem er du? (Politiken, samt Die Welt, 2012), Little brother is watching you, (Cicero, 2010, Tyskland), Kunstens magt, magtens kunst (Politiken, 2009), samt Må Muhammed have barmhjertighed med vores land (Dagbladet Information, 2006).

Bibliografi

Romaner 
 At gå nøgen - 21 essays om kunst, fremmedhed og forsøget på at være menneske - essaysamling (Politikens Forlag 2018)
 Alt - novellesamling (Hanser 2013 / Dansklæreforeningens forlag 2013)
 Afrikanske veje - fortælling (Brøndums forlag 2013)
 Kom – roman (Gyldendal 2008)
 Kattens tramp – roman (Gyldendal 2004)
 Hvis der var krig i Norden – fiktionsessay (Dansklæreforeningens forlag 2004)
 Intet – roman (Dansklæreforeningens forlag 2000 / Gyldendal 2011)
 Odins ø – roman (Centrum 1999 / Gyldendal 2005)

Essays 
 Må Muhammed have barmhjertighed (Weekendavisen, oktober 2018)
 Er jeg en europæer? (Der Tagesspiegel, Tyskland, juni 2018)
 Mellem godt og ondt (Institute of Art and Ideas 2017 / Weekendavisen, jan 2018)
 Tak skæbnen for historiens byrde, (FAZ Tyskland og Politiken, 2016)
 Det menneskelige kompas: Når ekstremisme bliver den magnetiske nordpol, (Institute of Art & Ideas, UK, og Information 2016) 
 Europæisk Hygge  (Göttinger Tageblatt Sonntag, Germany December 2016)
 Ode to a Land, (Anthology: American Writers on Palestine, Or Books, 2015) 
 Te med Turgenjev, (FAZ, Germany, Sept 2014) 
 The Golden Future of the Non-Gilded European Youth, (Cicero Magazine, Germany, April 2014) 
 Du hast die Wahl, (Austausch Kulturmagasin, Germany, oct 2013) 
 Schreiben für den jungen Menschen in uns, (Litteraturmachen, Voland&Quist, Germany 2013) 
 Vox Populi: Money Talks, (Max Joseph magazine, Germany, feb 2013) 
 Europa. Wer bist Du? Wer möchtest Du sein?, (Politiken Denmark; Die Welt, Germany, May 2012) 
 Zwischen die Zeilen, (Lettre Internationale, Germany, June 2012) 
 Der Spion Nebenan , (Cicero kultur-magasin, Germany, Jan 2011) 
 Long live Denmark, (Politiken, Denmark, August 2009) 
 Mellem linjerne. Lettre Internationale, Tyskland (2012)
 Europa, hvem er du og hvad vil du være? Die Welt, Tyskland / Politiken, Danmark. 2012
 Little Brother is watching you. Cicero, Tyskland / Politiken, Danmark. Januar 2011
 Kunstens magt, magtens kunst. Politiken, Danmark. Marts 2009
 Litteratur og Kwalitet. Dansk, Danmark. 2007
 Må Allah have barmhjertighed med vores land. Dagbladet Information, Danmark. Februar 2006
 Hvis der var krig i Norden. 2002

Referenceliste

Eksterne kilder/henvisninger 

 Janne Tellers hjemmeside

Romanforfattere fra Danmark
Personer fra København
Økonomer fra Danmark
Børnebogsforfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Kulturministeriets Børnebogspris